Den Vest-Sjællandske Avis, 1820-02-19
Oversigt over Dagens udenlandske Nyeheder. Den nuværende Dronning af England, som har opholdet sig i Vinter i Marseille, under Navn af en Grevinde af Angelo Oldi (hvilket Navn man oversætter: Gamle England) er den 20de Januar afreist til Toulon for derfra at begive sig til Jtalien; hendes Følge bestaaer af 13 Personer. Hun har udstædt to Skrivelser fra Marseille, den første af 26de December 1819 og den anden af 6te Januar 1820. J den første besværer hun sig over, at i de 5 Aar, i hvilke hun har været borte fra England, har hendes Fiender omgivet hende med Spioner, at hun havde begivet sig til Lyon for at holde en Sammenkomst med sine Raadgivere, at hun havde taget sit Vinterophold i Marseille, da hun fandt Luften for kold i hiin Stad; og i den anden Skrivelse besværer hun sig over den Franske Regiering, siger, at hun føler sig saa ulykkelig i det Land, hvor den befaler, at hun af den Aarsag vil begive sig til Jtalien, og at hun vil til Søes reise til England, dersom Omstændighederne skulle udkræve at hun skulde begive sig dertil, for ikke ved at passere igiennem Frankerige at udsætte sig foren slet Modtagelse fra Bourbonnernes Side. Da ingen Skilsmisse er tilveiebragt imellem hende og hendes Gemahl inden hans Thronbestigelse, saa er hun nu regierende Dronning af England; og har Ret til istedet for hendes hidindtil oppebaarne Appanage af 30000 Pund Sterling at giøre Fordring paa et langt betydeligere Establissement. - Tidsomstændighederne ere imidlertid ikke meget favorable i England for Forhøielsen af Statens Udgifter; thi dens Jndtægter skulle for Øieblikket være i en stærk Aftagelse; fra den 5te til den 22de Januar siges de at have indbragt 520000 Pd. Sterling mindre end i Januar 1819, og en usædvanlig Mængde af Stoks ere indbudte til Salg af Personer, som ere vel bekiendte med Regieringens Omstændigheder; det stærke Opkiøb af Franske Statspapirer vedvarer, og man paastaaer, at Engelske Capitalister have i de sidste Uger deponeret 80 Mill. Franker i de Franske Fonds. - Regieringen har hiulpet sig ved det Deficit, som har fundet Sted i Financerne, og som anslaaes for de consoliderede Fonds til over 8 Millioner Pund Sterling, med Udstædelsen af Skatkammerbeviser, hvilken Statsgields Consolidering eller Afbetaling vil blive et Formaal for Parlamentets Forhandlinger i Aar, og hvorved det egentlige Sammenhæng med Financernes Tilstand, hvorom der tales saameget, vil blive nærmere opklaret; intet offentligt Blad er mere ubeskedent i at omtale Financernes maadelige Tilstand, end den bekiendte Oppositions-Tidende Morgenbladet; det sagde faaledes for nyelig: man er almindelig af den Overbeviisning, at man med Flid har overdrevet Skildringen af de indvortes Uroeligheder, for derved at kunne bevise Nødvendigheden af paa 5 Aar at suspendere Folkets Rettigheder; vi formode, hedder det videre, at det er en klog Forsigtighed af Regieringen, foreløbigen at ville stoppe Munden til paa Folket, inden dein dgribende Financeforholdsregler blive bekiendt gjorte. Skal man troe samme Blad, saa er der et Deficit paa 5 Millioner, og Skatkammerkantsleren vil ved næste Session forlange 24 Millioner for at dække dette, og for at consolidere de Skatkammerbeviser, som ere i Omløb; hvorvidt nu alt dette er grundet vil Tiden snart opklare. – Der er talt saameget om den bekiendte Thomas Paine, hvis Been Cobbet nyeligen vil have bragt med sig til England; den meget ærlige og troeværdige Landkaarthandler Melisch, som i 1815 udgav Beskrivelsen over sine Reiser i Nordamerika, talte endnu i 1806 med ham i Nyevork; Samtalen blev ledet paa Politik, Paine sagde til ham: at den Engelske Regierings System var radicalt og systematisk falskt, og uforeneligt med det menneskelige Selskabs nærværende Tilstand, og da Melisch vilde giøre ham nogle Jndvendinger, rystede han med Hovedet og svarede: at han kiendte den Engelske Statsforfatning godt, og at han følte sig overbeviist om, at ingen Person eller intet Partie er i Stand til at forbedre den; at dets System er falskt, at det aldrig vil gaae af, uden en Revolution, hvilken kommer saa sikkert som Døden, og er ikke langt borte. (Døden. kom imidlertid til Thomas Paine førend Revolutionen til England.) Melisch fandt i ham en Mand af litterairisk Forfængelighed, men tillige en Mand fuld af Genie, han fremsatte sine Jdeer med megen Klarhed, og var behagelig at tale med. Han var af et smalt og rankt Udvortes, og begavet med et usædvanligt giennemtrængende Øiekast. Han boede dengang hos en Mad. Palmer, Enke efter en Deistisk Præst i Nyevork.